Likumprojekts

**Grozījumi Ieguldījumu pārvaldes sabiedrību likumā**

Izdarīt Ieguldījumu pārvaldes sabiedrību likumā (Latvijas Republikas Saeimas un Ministru Kabineta Ziņotājs, 1998, 3. nr.; 2000, 13. nr.; 2002, 23. nr.; 2004, 9. nr.; 2007, 9. nr.; 2008, 14., 15., 23. nr.; Latvijas Vēstnesis, 2010, 51. nr.; 2011, 173. nr.; 2013, 142., 192. nr.; 2016, 31. nr.; 2017, 75., 222. nr.; 2018, 225. nr.; 2019, 132. nr.) šādus grozījumus:

1. Aizstāt visā likumā, izņemot pārejas noteikumus, vārdus "Finanšu un kapitāla tirgus komisija" (attiecīgā locījumā) ar vārdiem "Latvijas Banka" (attiecīgā locījumā).

2. Aizstāt visā likumā vārdu "Komisija" (attiecīgā locījumā) ar vārdiem "Latvijas Banka" (attiecīgā locījumā), izņemot vārdu savienojumus "Eiropas Komisija" (attiecīgā locījumā) 14.2panta pirmajā daļā, 52. panta pirmajā daļā, 56. panta vienpadsmitajā daļā, 57.1panta astotajā un devītajā daļā, 58. panta otrajā daļā, 62. panta pirmās daļas 1. un 2. punktā, 77.2panta pirmajā un septītajā daļā, 77.3panta ceturtās daļas 1. un 2. punktā, 86. panta astotajā un sešpadsmitajā daļā, 87. panta pirmās daļas 11. punktā, 88. panta devītajā daļā, 90. panta nosaukumā, pirmajā, otrajā un trešajā daļā, "komisijas nauda" (attiecīgā locījumā) 31. panta otrajā daļā, 52. panta ceturtajā daļā, 53. pantā, 54.1panta trešās daļas 10. un 11. punktā, 57. panta trešās daļas 7. punktā, 71.1panta sestajā un astotajā daļā un 71.5panta otrajā daļā un "Komisijas regulas" 52. panta pirmajā daļā, kā arī pārejas noteikumus un informatīvo atsauci uz Eiropas Savienības direktīvām.

3. Aizstāt visā likumā vārdus "normatīvie noteikumi" (attiecīgā locījumā) ar vārdiem "noteikumi" (attiecīgā locījumā).

4. Aizstāt visā likumā, izņemot pārejas noteikumus, vārdus "finanšu un kapitāla tirgus" (attiecīgā locījumā) ar vārdiem "finanšu tirgus" (attiecīgā locījumā).

5. Aizstāt visā likumā vārdus "terorisma finansēšana" (attiecīgā locījumā) ar vārdiem "terorisma un proliferācijas finansēšana" (attiecīgā locījumā).

6.  4. pantā:

izteikt 1.1daļu šādā redakcijā:

"(11) Sabiedrība uzskatāma par finanšu tirgus dalībnieku Latvijas Bankas likuma izpratnē.";

izteikt trešo daļu šādā redakcijā:

"(3) Sabiedrība drīkst uzsākt pārvaldes pakalpojumu sniegšanu tikai pēc tam, kad Latvijas Banka šajā likumā noteiktajā kārtībā tai ir izsniegusi licenci pārvaldes pakalpojumu sniegšanai (turpmāk – licence)."

7. Izteikt 78. panta piektās daļas ievaddaļu šādā redakcijā:

"(5) Latvijas Bankas izdota administratīvā akta apstrīdēšana un pārsūdzēšana neaptur tā darbību, ja minētais administratīvais akts ir lēmums, kas paredz:".

8. Izteikt 78.1pantu šādā redakcijā:

"**78.1pants. Maksājumi Latvijas Bankai**

(1) Sabiedrība maksā Latvijas Bankai:

1) līdz 0,033 procentiem no sabiedrības pārvaldījumā esošo ieguldījumu fondu vidējā aktīvu apmēra ceturksnī, bet ne mazāk par 3557 *euro* gadā;

2) ja sabiedrība sniedz šā likuma 5. panta otrajā vai trešajā daļā minēto ieguldījumu pakalpojumu, – līdz vienam procentam no sabiedrības sniegto ieguldījumu pakalpojumu bruto ieņēmumiem ceturksnī, bet ne mazāk par 711 *euro* gadā.

(2) Citā dalībvalstī licencēta sabiedrība, kas reģistrējusi ieguldījumu fondu Latvijā, maksā Latvijas Bankai līdz 0,013 procentiem no šo ieguldījumu fondu vidējā aktīvu apmēra ceturksnī, bet ne mazāk par 1422 *euro* gadā.

(3) Papildus šā panta pirmajā un otrajā daļā minētajiem maksājumiem sabiedrība un dalībvalstī licencēta sabiedrība maksā Latvijas Bankai:

1) par ieguldījumu fonda reģistrācijai iesniegto dokumentu izskatīšanu – 1422 *euro*;

2) par reģistrācijai iesniegto ieguldījumu fonda prospekta vai pārvaldes nolikuma grozījumu izskatīšanu – 426 *euro*.

(4) Dalībvalstī licencētas sabiedrības filiāle, kas reģistrēta Latvijā, maksā Latvijas Bankai:

1) līdz vienam procentam no filiāles Latvijā sniegto ieguldījumu fondu pārvaldes pakalpojumu bruto ieņēmumiem ceturksnī, bet ne mazāk par 2134 *euro* gadā;

2) līdz vienam procentam no filiāles šā likuma 5. panta otrajā un trešajā daļā minēto ieguldījumu pakalpojumu bruto ieņēmumiem ceturksnī, bet ne mazāk par 711 *euro* gadā.

(5) Attiecībā uz grozījumiem, kas izdarīti atbilstoši šā likuma 28. panta astotajai daļai un 56. panta septītajai daļai, netiek piemērots šā panta trešās daļas 2. punktā noteiktais maksājums.

(6) Ja ieguldījumu pārvaldes sabiedrība veic ieguldījumu fondu un alternatīvo ieguldījumu fondu pārvaldi, tā maksā Latvijas Bankai līdz 0,033 procentiem no tās pārvaldē esošo ieguldījumu fondu un alternatīvo ieguldījumu fondu vidējā aktīvu apmēra ceturksnī, bet ne mazāk par 3557 *euro* gadā."

9. Izteikt 79. panta septīto daļu šādā redakcijā:

"(7) Ja sabiedrība nepiekrīt Latvijas Bankas sagatavotajai izziņai par veikto pārbaudi, tā ir tiesīga iesniegt sūdzību Latvijas Bankai. Latvijas Banka ir tiesīga noteikt jaunu pārbaudi vai lemt par grozījumu izdarīšanu izziņā par veikto pārbaudi, vai noraidīt sūdzību."

10. Izslēgt 80. panta 1. punktā vārdus "Latvijas Bankas".

11. Papildināt 86. panta septītās daļas otro teikumu pēc vārda "tiesības" ar vārdiem "apstrīdēt un".

12. Izteikt 89. pantu šādā redakcijā:

"**89. pants. Ierobežotas pieejamības informācija**

(1) Informācija par sabiedrību, tās klientiem, fondiem un to ieguldītājiem, sabiedrības, tās klientu, fondu un to ieguldītāju darbību, kura iepriekš nav bijusi likumā noteiktajā kārtībā publicēta vai kuras izpaušanu nenosaka citi likumi, vai kuru par publiski pieejamu nav apstiprinājusi Komisija, šā panta kārtībā no dalībvalstīm, ārvalstīm un šo valstu personām, struktūrām un iestādēm saņemtā informācija un sabiedrības uzraudzības vajadzībām pārbaudēs iegūtā informācija uzskatāma par ierobežotas pieejamības informāciju, un tā ir izpaužama trešajām personām tikai pārskata vai apkopojuma veidā tā, lai nebūtu iespējams identificēt kādu konkrētu sabiedrības klientu, fondu un tā ieguldītāju. Šādai informācijai par sabiedrību un tās darbību ir ierobežotas pieejamības statuss arī tad, ja tai pasludināts maksātnespējas vai likvidācijas process vai tā likvidēta.

(2) Aizliegums izpaust ierobežotas pieejamības informāciju neattiecas uz:

1) tiesvedību civillietā, ja ir pasludināta sabiedrības maksātnespēja vai uzsākts sabiedrības vai fonda likvidācijas process un šī informācija nav par trešajām personām, kuras iesaistītas darbībās sabiedrības finansiālā stāvokļa uzlabošanai;

2) ierobežotas pieejamības informāciju, kuru Komisija atbilstoši kompetencei sniegusi, pamatojoties uz procesa virzītāja pieprasījumu krimināllietā, saglabājot sniegtajai informācijai ierobežotas pieejamības statusu;

3) Komisijas uzraudzības funkciju pildīšanas laikā konstatētu iespējamu noziedzīgu nodarījumu, par kuru tā informē tiesībaizsardzības iestādi, un visas nepieciešamās informācijas sniegšanu;

4) personām, kuras ir atbildīgas par tiesību aktu pārkāpumu atklāšanu un izmeklēšanu komercdarbības jomā, ja ir ievēroti šādi nosacījumi:

a) informācijas apmaiņa nepieciešama komercdarbību regulējošo normatīvo aktu pārkāpumu atklāšanas un izmeklēšanas nolūkā,

b) ir sniegts apliecinājums, ka informācija būs pieejama tikai tām personām, kuras ir iesaistītas uzdevuma izpildē, un ka tām ir saistošas līdzvērtīgas informācijas aizsardzības prasības,

c) ja Komisija nepieciešamo informāciju ir ieguvusi no citas valsts finanšu tirgus dalībnieka uzraudzības iestādes, to izpauž vienīgi tad, ja ir saņemta informāciju sniegušās iestādes piekrišana.

(3) Šā panta pirmās daļas noteikumi neierobežo Komisiju atbilstoši kompetencei apmainīties ar ierobežotas pieejamības informāciju ar citas dalībvalsts tirgus dalībnieku uzraudzības institūcijām un Eiropas Centrālo banku, Eiropas Banku iestādi, Eiropas Vērtspapīru un tirgu iestādi, Eiropas Apdrošināšanas un aroda pensiju iestādi un Eiropas Sistēmisko risku kolēģiju, saglabājot sniegtajai informācijai ierobežotas pieejamības statusu, kā arī publicēt saskaņā ar uzraudzības institūciju prasībām veikto stresa testu rezultātus.

(4) Komisija šā panta trešajā, septītajā, astotajā un devītajā daļā minētajā kārtībā saņemto informāciju ir tiesīga izmantot vienīgi tās funkciju veikšanai:

1) lai pārliecinātos par sabiedrības dibināšanu un sabiedrības un turētājbankas darbību reglamentējošo normatīvo aktu ievērošanu;

2) lai piemērotu likumā noteiktos tiesību ierobežojumus un sodus;

3) tiesvedībā, kurā tiek pārsūdzēti Latvijas Bankas izdotie administratīvie akti vai tās faktiskā rīcība;

4) tiesvedībā, kas ierosināta par šā likuma un uz tā pamata izdoto noteikumu pārkāpumiem.

(5) Komisija ir tiesīga pieprasīt sabiedrībai informāciju, pamatojoties uz citas dalībvalsts sabiedrību vai fondu uzraudzības iestādes pieprasījumu un tādas ārvalsts sabiedrību, fondu vai tiem pielīdzināmo kopējo ieguldījumu uzņēmumu uzraudzības iestādes pieprasījumu, ar kuru ir noslēgts informācijas apmaiņas līgums. Šo informāciju citas valsts sabiedrību, fondu vai tiem pielīdzināmo kopējo ieguldījumu uzņēmumu uzraudzības iestādes ir tiesīgas izpaust vienīgi ar Komisijas rakstveida piekrišanu, un šo informāciju drīkst izmantot tikai mērķim, kuram tā pieprasīta.

(6) Komisija ir tiesīga slēgt informācijas apmaiņas līgumus ar ārvalsts sabiedrību, fondu vai tiem pielīdzināmo kopējo ieguldījumu uzņēmumu uzraudzības institūcijām vai attiecīgās ārvalsts institūcijām, kas pielīdzināmas šā panta septītajā un devītajā daļā minētajām institūcijām, ja šīs ārvalsts normatīvie akti paredz šim pantam līdzvērtīgu ierobežotas pieejamības informācijas aizsardzību un ir ievērotas Latvijā spēkā esošās prasības personu datu aizsardzības jomā. Šāda informācija izmantojama vienīgi tirgus dalībnieku uzraudzībai vai attiecīgajām institūcijām likumā noteikto funkciju veikšanai.

(7) Šā panta pirmās un ceturtās daļas noteikumi, saglabājot ierobežotas pieejamības informācijas statusu, neaizliedz Komisijai atbilstoši kompetencei apmainīties ar ierobežotas pieejamības informāciju ar:

1) citas dalībvalsts sabiedrību vai fondu uzraudzības institūcijām;

2) iestādēm, kam ir uzticēts publiskais pienākums uzraudzīt citas finanšu sektora sabiedrības, un valsts iestādēm, kas ir atbildīgas par finanšu tirgu uzraudzību;

3) valsts iestādēm vai struktūrām, kurām ir uzdots pienākums uzturēt finanšu sistēmas stabilitāti dalībvalstīs, izmantojot makroprudenciālos noteikumus;

4) reorganizācijas struktūrām vai valsts iestādēm, kuru mērķis ir aizsargāt finanšu sistēmas stabilitāti;

5) struktūrām, kas iesaistītas sabiedrību, fondu vai pārvaldes pakalpojumu sniegšanā iesaistīto personu maksātnespējas, likvidācijas un citās līdzīgās procedūrās;

6) personām, kas ir atbildīgas par sabiedrību vai fondu pārskatu obligātajām revīzijām;

7) dalībvalsts iestādēm, kas pārvalda ieguldījumu un noguldījumu kompensācijas shēmas, ja šāda informācija nepieciešama to funkciju veikšanai;

8) valsts iestādēm vai struktūrām, kas saskaņā ar normatīvajiem aktiem ir atbildīgas par tiesību aktu pārkāpumu atklāšanu un izmeklēšanu komercdarbības jomā;

9) iestādēm, kas atbildīgas par finanšu tirgus dalībnieku uzraudzību noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā, un finanšu ziņu vākšanas vienībām.

(8) Šā panta noteikumi neaizliedz Komisijai apmainīties ar ierobežotas pieejamības informāciju ar dalībvalstu centrālajām bankām un citām institūcijām, kas ir atbildīgas par maksājumu sistēmu pārraudzīšanu, ja šādas informācijas sniegšana ir nepieciešama tām likumā noteikto funkciju veikšanai un Eiropas Sistēmisko risku kolēģijai.

(9) Šā panta noteikumi neaizliedz Komisijai sniegt ierobežotas pieejamības informāciju regulētā tirgus organizētājam, centrālajam vērtspapīru depozitārijam vai iestādēm, kuras dalībvalstī nodrošina tīrvērti un norēķinus par darījumiem ar finanšu instrumentiem, ja tā uzskata, ka šādas informācijas sniegšana ir nepieciešama, lai nodrošinātu minēto iestāžu attiecīgu rīcību, ja norēķinu vai tīrvērtes sistēmas dalībnieki nepilda savas saistības vai ir pamats uzskatīt, ka tie nepildīs savas saistības.

(10) Informāciju, kuru Komisija saņēmusi no dalībvalsts vai ārvalsts uzraudzības institūcijas uzraudzības funkciju veikšanai šā panta trešajā un sestajā daļā minētajā kārtībā, drīkst izpaust trešajām personām, kurām tā nepieciešama likumā noteikto funkciju veikšanai, tikai ar attiecīgās dalībvalsts vai ārvalsts uzraudzības institūcijas iepriekšēju rakstveida piekrišanu un tikai tādiem mērķiem, kādiem attiecīgā uzraudzības institūcija piekritusi izpaust šo informāciju. Informāciju, kuru dalībvalsts vai ārvalsts uzraudzības institūcijas saņēmušas no Komisijas uzraudzības funkciju veikšanai šā panta trešajā un sestajā daļā minētajā kārtībā, drīkst izpaust trešajām personām, kurām tā nepieciešama likumā noteikto funkciju veikšanai, tikai ar Komisijas iepriekšēju rakstveida piekrišanu un tikai tādiem mērķiem, kādiem Komisija piekritusi izpaust šo informāciju.

(11) Ja rodas ārkārtas situācija, nelabvēlīgi notikumi vai stāvoklis, kad finanšu tirgos vērojama nelabvēlīga attīstība, kas var būtiski apdraudēt finanšu tirgus pienācīgu darbību, likviditāti un integritāti un finanšu sistēmas vai tās daļas stabilitāti Eiropas Savienībā vai kādā no dalībvalstīm, Komisija pēc attiecīga pieprasījuma nekavējoties nodod informāciju dalībvalstu centrālajām bankām, ja šī informācija ir svarīga, lai tās varētu veikt normatīvajos aktos noteiktos uzdevumus, tostarp monetārās politikas īstenošanu un ar to saistītu likviditātes nodrošināšanu, maksājumu, tīrvērtes un norēķinu sistēmu pārraudzību un finanšu sistēmas stabilitātes nodrošināšanu, un Eiropas Sistēmisko risku kolēģijai, ja šī informācija ir svarīga, lai tā varētu veikt tiesību aktos noteiktos uzdevumus.

(12) Šā panta noteikumi neaizliedz Komisijai sniegt ierobežotas pieejamības informāciju šādām institūcijām:

1) Starptautiskajam Valūtas fondam un Pasaules Bankai – finanšu sektora novērtēšanas programmai paredzētajiem izvērtējumiem;

2) Starptautisko norēķinu bankai – kvantitatīvās ietekmes pētījumiem;

3) Finanšu stabilitātes padomei – tās uzraudzības funkciju izpildei.

(13) Komisija šā panta divpadsmitajā daļā minētajām institūcijām ierobežotas pieejamības informāciju sniedz, ja ir saņemts motivēts pieprasījums un ir ievēroti šādi nosacījumi:

1) pieprasījums ir pienācīgi pamatots, ņemot vērā konkrētos uzdevumus, ko pieprasītāja institūcija veic saskaņā ar tai tiesību aktos noteiktajām pilnvarām;

2) pieprasījums ir pietiekami precīzs attiecībā uz pieprasītās informācijas būtību, tvērumu un formātu, kā arī tās izpaušanas vai nosūtīšanas līdzekļiem;

3) ir sniegts apliecinājums, ka pieprasītā informācija ir nepieciešama konkrētu pieprasītājas institūcijas uzdevumu veikšanai un ka tā nepārsniedz šai institūcijai ar tiesību aktiem piešķirto uzdevumu tvērumu;

4) ir sniegts apliecinājums, ka informācija būs pieejama tikai tām personām, kuras ir iesaistītas uzdevuma izpildē, un ka tām ir saistošas līdzvērtīgas informācijas aizsardzības prasības.

(14) Šā panta divpadsmitajā daļā minētajām institūcijām pēc pieprasījuma izvērtēšanas Komisija nosūta tikai apkopotu vai anonimizētu informāciju un ar citu informāciju dalās tikai Komisijas telpās."

13. Papildināt pārejas noteikumus ar 41. un 42. punktu šādā redakcijā:

"41. Šā likuma grozījumi, kas saistīti ar Finanšu un kapitāla tirgus komisijas pievienošanu Latvijas Bankai (vārdu "Finanšu un kapitāla tirgus komisija" (attiecīgā locījumā) aizstāšana visā likumā, izņemot pārejas noteikumus, ar vārdiem "Latvijas Banka" (attiecīgā locījumā), vārda "Komisija" (attiecīgā locījumā) aizstāšana attiecīgajos likuma pantos ar vārdiem "Latvijas Banka" (attiecīgā locījumā), vārdu "normatīvie noteikumi" (attiecīgā locījumā) aizstāšana visā likumā ar vārdiem "noteikumi" (attiecīgā locījumā), vārdu "finanšu un kapitāla tirgus" (attiecīgā locījumā) aizstāšana visā likumā, izņemot pārejas noteikumus, ar vārdiem "finanšu tirgus" (attiecīgā locījumā), 4. panta 1.1daļas un trešās daļas izteikšana jaunā redakcijā, 78. panta piektās daļas ievaddaļas izteikšana jaunā redakcijā, 78.1panta un 79. panta septītās daļas izteikšana jaunā redakcijā, grozījums 80. panta 1. punktā un grozījumi 86. panta septītās daļas otrajā teikumā), stājas spēkā vienlaikus ar Latvijas Bankas likumu.

42. Uz šā likuma pamata izdotie Finanšu un kapitāla tirgus komisijas normatīvie noteikumi un ieteikumi, kas pieņemti līdz Latvijas Bankas likuma spēkā stāšanās dienai, piemērojami līdz dienai, kad Latvijas Banka apstiprina attiecīgus noteikumus un ieteikumus, bet ne ilgāk kā līdz 2024. gada 31. decembrim."

Finanšu ministrs

J. Reirs